# name
L’aterratge del projecte Interseccions a l’escola com un assemblatge

# metadata.dc.description[].value
Màster d'Arts Visuals i Educació: un Enfocament Construccionista, Facultat de Belles Arts, Universitat de Barcelona. Curs: 2023-2024. Tutor: Estalayo Bielsa, Paula

# metadata.dc.description.abstract[].value
[ca] Usant la noció d’assemblatge com a eix vertebrador de la recerca, i bevent també dels marcs de pedagogia afectiva i de teories neomaterialistes, a través d'aquesta recerca es pretén realitzar una lectura del desenvolupament d'un projecte artístic i cultural municipal a una escola del Prat el curs 2023-2024, i de les dinàmiques i els moviments afectius que es generen en ell, tot desplaçant la mirada cap a marcs de pensament llunyans als propis del món de l'educació formal, per a oferir una nova fotografia de la realitat que ocorre dins i fora de les aules del centre en el marc del projecte, parant atenció a les relacions que es teixeixen entre
l'alumnat participant, les educadores artístiques, les mestres, la coordinació del projecte, l'equip tècnic a càrrec del desenvolupament del projecte des de l'ajuntament i la pròpia persona investigadora, així com els espais, els materials i les coses, els temps i els canals de comunicació que formen part del projecte. A través de la lectura del que esdevé des de la teoria de l’assemblatge, es pretén explorar i comprendre les intraaccions que sorgeixen entre aquests agents i el seu context, tenint en compte la importància de la materialitat dels recursos, les eines i els espais de treball, disseny i comunicació del projecte, així com els afectes que circulen en tots aquests processos. Mitjançant l'observació participant, la documentació, les entrevistes semiestructurades dutes a terme amb agents del projecte i l'anàlisi de la informació obtinguda, es pretén capturar en la mesura del possible la complexitat del projecte, i les intraacions que ocorren dins i fora de l'escola i del dia a dia del projecte. D'altra banda, es pretén realitzar una recerca situada i que, alhora, opera des de la complexitat dels marcs des dels quals es pensa mentre que té com a pretensió oferir una lectura assequible també per a professionals del món de l'educació formal, que poden no estar familiaritzats amb els conceptes que s'articulen durant la recerca. Amb això, es pretén oferir una lectura entenedora i planera per procurar-ne l'accessibilitat, i reclamar i valorar el paper i els sabers de tots els agents que formen part processos presents en el desenvolupament de projectes externs artístics a l'escola.

# metadata.dc.rights[].value
cc-by-nc-nd (c) Marta Martínez Reig, , 2024

# metadata.dc.source[].value
Màster Oficial - Arts Visuals i Educació: un Enfocament Construccionista

# metadata.dc.title[].value
L’aterratge del projecte Interseccions a l’escola com un assemblatge